**ZOBJE**

* Anže, za uvod glasno preberi zobno abecedo (ni je treba natisniti).
* Vprašaj mamico, kako je bilo, ko so ti kot dojenčku začeli rasti zobje.
* Pojdi pred ogledalo in odpri usta. Preštej, koliko zob imaš. Ali imaš v zgornji in spodnji čeljusti enako število zob? So vsi zobje enake oblike?
* Prosi starše, da ti natisnejo ostala dva učna lista. Prilepi ju v zvezek. Pozorno si oglej in preberi, koliko in katere vrste zob imamo, dele zoba, zobna gniloba in pravilno čiščenje zob.
* Preberi zapisa o mlečnih in stalnih zobeh.

**MLEČNI ZOBJE (Anže, vidiš jih pri sestrici Tini.)**

Rodimo se brez zob. Prvi mlečni zob zraste v starosti 6 do 12 mesecev. Do tretjega leta starosti imamo že vseh **20 mlečnih zob,** deset v zgornji čeljusti in 10 v spodnji čeljusti.

**STALNI ZOBJE**

Med šestim in dvanajstim letom starosti nam postopoma izpadajo mlečni zobje in namesto njih rastejo **stalni zobje**. Teh je najprej 28, malo pozneje pa zrastejo še 4 zobje (modrostni). Odrasel človek ima **32 stalnih zob**, 16 v zgornji čeljusti in 16 v spodnji čeljusti. Zobje so **različnih oblik**, zato je tudi njihova **naloga različna**. Sekalci sekajo, podočniki trgajo, kočniki meljejo, ličniki drobijo. Služijo nam vse življenje, zato moramo skrbeti prav za vse.

Na učnem listu odgovori na vprašanja. Spodnji zapis pa prepiši v zvezek.

**ZOBJE** sreda, 8. 4. 2020

Majhen otrok ima 20 mlečnih zob, odrasel človek pa 32 stalnih zob. Ko zob raste, mora predreti dlesen. Pri tem občutimo bolečino. Hrano v ustih premešamo s slino in z zobmi zgrizemo.

Redno in pravilno čiščenje zob, zdrava prehrana, obisk zobozdravnika vsaj enkrat na leto ohranja naše zobe zdrave in čvrste.